కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లి, రోహిత్‌ అంగీకరించాకే.. ధోనీపై వేటు
ఆస్ట్రేలియా వేదికగా 2020లో జరగనున్న టీ20 ప్రపంచకప్‌లో ధోనీ ఆడే అవకాశాలు శూన్యం. అందుకే.. ఇప్పటి నుంచే జట్టులో ప్రత్యామ్నాయ వికెట్ కీపర్‌ని సిద్ధం చేసుకోవాలని మేనేజ్‌మెంట్ ఆశిస్తోంది.
Samayam Telugu | Updated:
Oct 27, 2018, 04:39PM IST
కోహ్లి, రోహిత్‌ అంగీకరించాకే.. ధోనీపై వేటు
భారత మాజీ కెప్టెన్ మహేంద్రసింగ్ ధోనీపై టీ20ల్లో వేటు వేయడంపై ఇప్పుడు సర్వత్రా ఆసక్తికరమైన చర్చ నడుస్తోంది. వెస్టిండీస్‌తో త్వరలో జరగనున్న మూడు టీ20ల సిరీస్‌తో పాటు ఆస్ట్రేలియాతో నవంబరులో జరగనున్న టీ20 సిరీస్‌ కోసం భారత జట్టుని శుక్రవారం రాత్రి సెలక్టర్లు ప్రకటించిన విషయం తెలిసిందే. అయితే.. ఈ జట్టులో ధోనీపై వేటు వేసిన సెలక్టర్లు అతని స్థానంలో వికెట్ కీపర్‌గా రిషబ్ పంత్‌ని ఎంపిక చేసి.. రెండో వికెట్ కీపర్ కోటాలో దినేశ్ కార్తీక్‌కి ఛాన్సిచ్చారు. దీంతో.. ధోనీ టీ20 కెరీర్ ఇక ముగిసిందంటూ వార్తలు వినిపిస్తున్నాయి.
ధోనీపై టీ20ల్లో వేటు వేయడం గురించి తాజాగా మీడియాతో బీసీసీఐ అధికారి ఒకరు మాట్లాడుతూ ‘ఆస్ట్రేలియా వేదికగా 2020లో జరగనున్న టీ20 ప్రపంచకప్‌లో ధోనీ ఆడే అవకాశాలు శూన్యం. అందుకే.. ఇప్పటి నుంచే జట్టులో ప్రత్యామ్నాయ వికెట్ కీపర్‌ని సిద్ధం చేసుకోవాలని మేనేజ్‌మెంట్ ఆశిస్తోంది. కాబట్టి.. ఇకపై కూడా టీ20ల్లో ధోనీ ఎంపిక కాకపోచ్చు. శుక్రవారం రాత్రి టీ20 జట్టుని ప్రకటించే ముందు సెలక్టర్లు.. భారత కెప్టెన్ విరాట్ కోహ్లి, వైస్‌ కెప్టెన్ రోహిత్ శర్మలతో చర్చించారు. వారికి తెలియకుండా.. అనుమతి తీసుకోకుండా.. ధోనీపై వేటు వేసే సాహసం సెలక్టర్లు చేసుంటారని నేను అనుకోవట్లేదు’ అని వెల్లడించాడు.
2014లో టెస్టులకి రిటైర్మెంట్ ప్రకటించిన మహేంద్రసింగ్ ధోని .. అప్పటి నుంచి వన్డే, టీ20 జట్టులో రెగ్యులర్ కీపర్‌గా కొనసాగుతున్నాడు. వచ్చే ఏడాది ప్రపంచకప్‌లో అతను ఆడటంపై కూడా ఇప్పటికే స్పష్టత వచ్చింది. కానీ.. ఆ మెగా టోర్నీ ముంగిట.. ధోనీని ఇలా టీ20 జట్టు నుంచి తప్పించడం అతడ్ని ఒకింత ఒత్తిడిలోకి నెట్టే అంశమే..!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.